ኣምባሳደር - ኣነ ካብቶም ናይ መጀመርታ ቅድሚ ምጅማር ብረታዊ ቃልሲ ህወሓት ናብ ኤርትራ ከይዶም ዝተዓለሙ ሓደ ስለዝነበርኩ ከም ምኽንያት ኮይኑ ክኸውን ይኽእል'ዩ። ብዘይካ'ዚ ኣብ ወፍሪ ቀይሕ ኮኾብ ደሓራይ ድማ ሰላሕታ ወራር ዝበሃል ንሓገዝ ምስ ዝተልኣኸ ሰራዊት ህወሓት ብሓላፍነት ኣርባዕተ ወርሒ ይኸውን ኣብኡ ምፅንሐይ'ውን ካልእ መምረፂ ከምዝኾነ እግምት። ብወገን ኤርትራ ኣብ ዝቐረበ ጥቆማ'ውን ንሱ ኣምባሳደር ኮይኑ እንተዝመፅእ ዝብል ሓሳብ ቀሪቡ ነይሩ። ብዙሕ ዝተኻበደን ዝተፈለየን ኣይነበረን። ሽዑ ጃኬት ተኸዲነ ፕረዚደንት ኢሳይያስ ተቐቢሉኒ ተዘራሪብና ስራሕ ጀሚረ። እቲ ኣብ ሜዳ ዝነበረና ርክብ ዝሰዓሮ ፅቡቕ ርክብ ነይሩና። ቢቢሲ ትግርኛ፡ - እቲ ኤምባሲ እንታይ ስራሕቲ የፈፅም ነይሩ?
